cyanic-selkie/wikianc huggingface dataset:
Čigāni
Valoda un kultūra
Liela un vēl pilnībā neapgūta bagātība ir čigānu valoda un folklora. Romu valoda pieder pie indoirāņu zara indiešu valodu grupas un ir saglabājusi ļoti senus elementus fonētikā un leksikā. Taču čigāniem, kas tagad dzīvo izkaisīti visā pasaulē, nav vienas kopīgas literāras valodas — viņi runā visai atšķirīgos dialektos, aizgūdami daudz ko no tās pamattautas valodas, kuras vidē viņi dzīvo. Tā, piemēram, Krievijas čigāniem 1920. gados izveidoja rakstību uz krievu alfabēta pamata.
Romiem ir cieša saistība ar senču tradīcijām. Ģimenes un ģimeņu kopas likumi arī mūsdienās gandrīz pilnīgi nosaka kopienas locekļu dzīvi. Šī saistība ir ļoti senas cilmes, un tā ir tas stiprais garīgais pamats, kas darījis iespējamu romu un to kultūras saglabāšanos, gadsimtu gaitā klejojot dažādās zemēs. Nepastāvot savai tradicionālajai valstij, rakstībai un literārajai valodai (čigānu ābece izdota 1996. gadā), čigāni pratuši saglabāt savu valodu, kultūru, tradīcijas, folkloru — tautas mutvārdu daiļradi. Čigānu (romu) folklora ir plaša, un romi paši tic tai un kopj to. Folklora ir daudzveidīga, piemēram, izteicieni, sakāmvārdi, ticējumi, tautasdziesmas un dziesmas.
Diskriminācija
Čigāni tiek uzskatīti par vienu no visvairāk diskriminētajām un izolētākajām etniskajām grupām Eiropā. Starptautiskās organizācijas, piemēram, ANO, Eiropas Savienība, Eiropas Padome, Pasaules Banka un citas pievērš īpašu uzmanību čigānu problēmām un nodrošina atbalstu programmām, kuru mērķis ir izskaust diskrimināciju pret čigāniem un panākt viņu līdztiesību sabiedrībā.
Čigāni Latvijā
Latvijā čigāni ienāca 15. un 16. gadsimtā no Svētās Romas impērijas un Polijas-Lietuvas kopvalsts. Viņi turpināja dzīvot taboros, saglabādami tradicionālo dzīvesveidu. Pēc 1897. gada tautas skaitīšanas datiem Latvijā dzīvoja 1942 čigāni jeb 0,1% no iedzīvotāju kopskaita. Viņu galvenā nodarbošanās bija zirgu tirdzniecība.
Pēc Latvijas neatkarības atjaunošanas apmēram 90% no čigāniem ieguva Latvijas pilsonību. Pēc tautas skaitīšanu datiem romu skaits Latvijā palielinājās līdz 8,2 tūkstošiem 2000. gadā, lielākās čigānu kopienas dzīvo Rīgā, Jelgavā, Ventspilī, Talsos, Jūrmalā, Daugavpilī, Tukumā, Kuldīgā, Jēkabpilī, Sabilē un Krāslavā, pie kam dažās pilsētās čigānu īpatsvars pārsniedz 1% — Sabilē (5,6%), Talsos (4,7%), Ventspilī (2,4%), Krāslavā (1,2%), un Jēkabpilī (1%). Pēc 2004. gada daļa čigānu izceļoja gan uz Rietumeiropu (galvenokārt uz Angliju), gan bijušajām PSRS valstīm (galvenokārt uz Krievijas galvaspilsētu Maskavu). Pēc 2011. gada tautas skaitīšanas datiem Latvijā bija 6 452 iedzīvotāji, kas reģistrējušies kā čigāni.
Sarkanā panda
Sarkanā panda jeb mazā panda (Ailurus fulgens — 'spīdīgais kaķis') ir neliela auguma mazo pandu dzimtas (Ailuridae) plēsējs, kas pamatā pārtiek no bambusa.
Sarkanās pandas mīt Himalajos, Butānā, Ķīnas dienvidos, Indijā, Laosā, Nepālā, un Mjanmā. To var sastapt kalnos 2200—4800 metrus virs jūras līmeņa, mērenā klimata joslas bambusu mežos, kur gaisa vidējā temperatūra nenoslīd zemāk par 10 °C un nepaceļas augstāk par 25 °C. Pasaulē dzīvo 16 000—20 000 sarkano pandu saskaņā ar 2001. gada datiem, bet 1999. gada datos ir norādīts, ka ir mazāk nekā 2500 pieaugušu šīs sugas dzīvnieku. Lai arī sarkanā panda ir aizsargāta ar likumu visās valstīs, kurās tā dzīvo, tomēr pandu skaits turpina samazināties apdzīvotības sadrumstalotības dēļ. Liels skaits sarkano pandu dzīvo zoodārzos, 2006. gadā tajos bija vairāk kā 800 īpatņu, jo sarkanā panda labi piemērojas nebrīves apstākļiem.
Kādreiz sarkanā panda tikusi klasificēta gan kā jenotu dzimtas (Procyonidae), gan lāču dzimtas (Ursidae) dzīvnieks, bet jaunākās iespējas ģenētikā atrisināja sarkanās pandas neskaidro piederību. Sistematizācijā tika ieviesta jauna mazo pandu dzimta (Ailuridae), kas kopā ar jenotu dzimtu (Procyonidae), sermuļu dzimtu (Mustelidae) un skunksu dzimtu (Mephitidae) pieder sermuļu virsdzimtai (Musteloidea). Sarkanā panda ir Sikimas nacionālais dzīvnieks un Dardžilingas starptautisko festivālu talismans.
Vēsture
Pirmās rakstiskās ziņas par sarkano pandu ir no 13. gadsimta, kad to aprakstīja Čou (Chou) dinastijas dabas pētnieki Ķīnā. Tomēr rietumos pirmo reizi par sarkano pandu uzzināja 1821. gadā, kad to aprakstīja Tomas Hardviks (Thomas Hardwicke). Hardviks sarkano pandu sauca par va, saistot tās nosaukumu ar skaņu, kādu dzīvnieks bieži un atkārtoti izsauc. Diemžēl Hardvika veiktais pandas apraksts tika publicēts tikai 1827. gadā. Tikmēr cits dabas pētnieks 1824. gadā Frederiks Kivjē (Frédéric Cuvier) nopublicēja savu aprakstu, nosaucot Himalajos dzīvojošo dzīvnieku par pandu un dodot tam zinātnisko vārdu Ailurus Fulgens — spīdīgais kaķis. Kad 1827. gadā tika publicēts Hardvika apraksts, autoram piekrītot, va vārds tika aizstāts ar Kivjē doto vārdu. Kur Kivjē ņēmis vārdu ‘panda’, nav īstas skaidrības, jo šis vārds tikai attālu sasaucas ar vietējo dzīvnieka nosaukumu. Visbiežāk lietotie nosaukumi vietējās valodās ir Nigalya ponya, nyala ponga un poonya, kas šajās valodās nozīmē bambusa ēdājs.
Evolūcija
Sarkano pandu mēdz saukt par dzīvo fosiliju. Ar lielo pandu (Ailuropoda melanoleuca) tā ir ļoti tāla radiniece. Abu pandu kopējais radinieks varētu būt dzīvojis agrajā tertiarija periodā pirms vairākiem desmitiem miljoniem gadu visā Eirāzijas teritorijā. Sarkanās pandas priekšteča (Parailurus anglicus) fosilie kauli ir atrasti gan Ķīnā, gan Lielbritānijā. Ziemeļamerikā nesen atrada miocēna fosilijas (Pristinailurus bristoli), kas sarkano pandu aizvēsturisko priekšteču izplatību ir paplašinājis ārpus Eirāzijas.
Mūsdienās sarkanā panda ir vienīgā dzīvojošā suga no mazo pandu dzimtas. Tai ir 2 pasugas: rietumu sarkanā panda (Ailurus fulgens fulgens), kas dzīvo sarkano pandu izplatības areāla rietumu daļā (Nepāla, Asama, Sikima, Butāna), un Staiena sarkanā panda (Ailurus fulgens styani), kas dzīvo austrumu daļā (Ķīnas dienvidi un Birmas ziemeļi). Reizēm vecākos informācijas avotos Staiena sarkanajai pandai tiek lietots kļūdains latīniskais nosaukums — Ailurus fulgens refulgens.
Izskats
Sarkanā panda ir nedaudz lielāka kā parastais kaķis, tās ķermeņa garums bez astes ir 56—63 cm, astes garums 37—47 cm. Tēviņi parasti ir nedaudz lielāki kā mātītes. Tēviņa vidējais svars 3,7—6,2 kg, mātītes svars 4,2—6,0 kg. Kažoks visbiežāk ir sarkanbrūnā krāsā uz ķermeņa augšdaļas, bet tumši brūns, uz ķerneņa apakšdaļas gandrīz melns. Uz sejas sarkanajai pandai ir baltas zīmes; vaigi, uzacis, zods un purns ir baltā krāsā, kā arī baltas ausu iekšpuses. Matojums mīksts un garš. Galvas forma apaļa, ausis nelielas, noapaļotas. Uz baltā purna izceļas melnais degungals, un sarkanajai pandai ir ļoti tumšas acis. Aste ir salīdzinoši gara un pūkaina, uz tās ir 6 dzelten-sarkani krāsas gredzeni. Aste kalpo līdzsvara noturēšanai, kāpjot kokos. Kājas ir melnas un īsas. Pēdu apakšas ir apaugušas ar biezu matojumu. Tā kā priekškājas ir īsākas nekā pakaļkājas, tad gaita sarkanajai pandai ir gāzelīga. Nagi ir asi un līki, tie ir daļēji ievelkami. Tāpat kā lielajai pandai, sarkanajai pandai ir "viltus īkšķis", kas ir ķepas kaula izaugums un kalpo īkšķa funkcijai.
Staiena sarkanā panda ir lielāka un tumšākā krāsā kā tās radiniece rietumu sarkanā panda. Tomēr abām pasugām ir iespējama kažoka krāsu variācija. Sarkanās pandas kažoks var būt ne tikai sarkanbrūns, bet arī dzeltenbrūns vai tumši brūns.
Uzvedība
Sarkanā panda ir nakts dzīvnieks, kļūstot aktīva pēc saulrieta un līdz saullēktam. Pa dienu tā guļ koku zaros vai koku dobumā. Karstā laikā sarkanā panda guļ uz zara, kājas nokarinot uz leju, bet aukstā laikā tā saritinās un ar asti apsedz purnu. Sarkanā panda jūtas labi starp 17 °C un 25 °C.
Pēc pamošanās sarkanā panda savas gaitas parasti uzsāk ar kažoka tīrīšanu tāpat kā to dara kaķis. Tā laiza priekšķepu, un tad ar ķepu berzē kažoku. Reizēm tā berzējas gar koka mizu vai akmeni. Pēc mazgāšanās sarkanā panda dodas pārskatīt savu teritoriju, iezīmē no jauna robežas, lietojot urīnu un sekrētu no dziedzera zem astes. Kad kļūst tumšs, panda uzsāk barības meklējumus, pārmeklējot gan zemi, gan kokus. Ēdot sarkanā panda lieto priekšķepas, lai barību iebāztu sev mutē, bet dzerot tā saslapina priekšķepu un tad to nolaiza. Tā kā pamatbarība bambuss ir mazkaloriju barība, tad lielākā daļa pandas nomoda paiet barojoties.
Sarkanās pandas ir vientuļnieces un nometnieces. Savā starpā pieaugušās pandas socializējas tikai riesta laikā. Parasti tās ir klusas, bet reizēm svilpo un čivina. Sarkano pandu dabīgie ienaidnieki ir sniega leopards un cauna. Ja panda tiek nobiedēta, tā cenšas uzrāpties kokā vai klintī. Ja nav kur patverties, tad tā pieceļas pakaļkājās, lai izskatītos lielāka un lai varētu sevi aizstāvēt ar asajiem priekšķepu nagiem.
Barība
Sarkanā panda ir visēdāja, lai gan pamatā tā ēd bambusu, apmēram ⅔ no apēstā. Tā kā sarkanā panda, tāpat kā lielā panda nespēj pārstrādāt celulozi, tad, lai paēstu, tai ir jāpēd liels daudzums bambusa. Sarkanā panda ēd arī dažādus augļus, ogas, sēnes, augu saknes, dzinumus, ķērpjus un zāli. Pie izdevības tā izēd olas no putnu ligzdām, medī arī pašus putnus, kukaiņus, zivis un dažādus citus sīkus dzīvniekus, kā grauzējus. Nebrīvē zoodārzos tā labprāt ēd gaļu.
Pandas gremošanas sitēmai ir vieglāk tikt galā ar bambusa dzinumiem nekā ar lapām. Visvieglāk un pilnīgāk lapas pārstrādājas vasarā un rudenī, vidēji labi pavasarī, bet vissliktāk ziemā. Lai varētu paēst, sarkanā panda dienā apēd 1,5 kg lapu un 4 kg dzinumu. Bambuss diezgan ātri izceļo cauri pandas gremošanas sistēmai, apmēram 2—4 stundu laikā.
Vairošanās
Savvaļā pieaugušas sarkanās pandas socializē ļoti reti, izņemot riesta laiku. Abi dzimumi var sapāroties vairākas reizes ar dažādiem partneriem. Grūsnība ilgst 112—158 dienas. Īsi pirms mazuļu dzimšanas mātīte veido migu no zariņiem, zāles un lapām. Miga parasti tiek iekārtota koka dobumā vai akmeņu krāvumā. Jūnijā vai jūlijā piedzimst 1—4 akli, nevarīgi mazuļi, un katrs sver apmēram 110—130 g. Pēc piedzimšanas māte mazuļus aplaiza un aposta, un vēlāk tā spēj savus bērnus atpazīt pēc smaržas.
Iesākumā māte mazuļus gandrīz nemaz nepamet, paliekot ar tiem kopā 60—90% no sava laika. Pēc pirmās nedēļas māte sāk bērnus atstāt ilgāk vienus pašus, atgriežoties pie tiem ik pa 2 stundām, lai tos pazīdītu ar pienu, aplaizītu un apmīļotu. Ik pa laikam māte maina un pārvieto mazuļus uz jaunu migu. Acis tiem atveras pēc 18 dienām, bet pēc 90 dienām tiem ir izaudzis un izveidojies pieaugušas pandas kažoka matojums un krāsa. Ap šo pašu laiku mazuļi sāk iznākt no migas un ēst pieaugušo dzīvnieku barību, lai gan māte tos zīda ar pienu 6—8 mēnešus. Mazuļi paliek kopā ar māti, līdz nakamā gada vasarā piedzimst nākamais metiens.
6. autobusu maršruts (Rīga)
6. autobusu maršruts ir Rīgas sabiedriskā transporta autobusu maršruts, kas kursē no Abrenes ielas līdz Biķeriem Ropažu novada Stopiņu pagastā.
Kurosava
Kurosava var būt:
6. autobusu maršruts (Rīga)
6. autobusu maršruta kopējais garums ir 29,787 km. Maršruta Abrenes iela — Biķeri kopējais garums ir 14,766 km., bet maršrutā Biķeri — Abrenes iela kopējais garums ir 15,011 km.
Darbdienās pa 6. autobusu maršrutu kursē 4 autobusi, kuri pavisam veic 35 reisus, bet brīvdienās — tikai 2 autobusi, kuri pavisam veic 20 reisus (12.2022). 6. autobusu maršrutu apkalpo 7. autobusu parks.
Vēsture
Senāk 6. autobusa maršruts kursēja no Abrenes ielas līdz Preču-2. 2001. gadā to slēdza, apvienojot ar 13. autobusu maršrutu.
Jaunu 6. autobusu maršrutu "Abrenes iela - Dreiliņi" atklāja 2006. gada 1. oktobrī. Tas kursēja no Centrālās stacijas (17. trolejbusa galapunkta) līdz jaunizbūvētajam dzīvojamajam masīvam Ēvalda Valtera ielā Dreiliņos.
Lai padarītu ērtāku skolnieku nonākšanu vairākās Pļavnieku skolās, no 2011. gada 1. septembra maršruts tika novirzīts pa Ulbrokas ielu, Akadēmiķa M. Keldiša ielu un A. Saharova ielu, un darba dienās maršrutā sāka kursē lielās ietilpības autobusi. No 2015. gada 14. decembra maršruts tika pagarināts no stacijas līdz Abrenes ielai.
Saistībā ar rīkojumu slēgt Deglava tiltu satiksmei, pamatojoties uz Būvniecības valsts kontroles biroja ekspertu atzinumu par tā drošumu no 2019. gada 25. aprīļa līdz 4. maijam maršruts tika novirzīts pa Jorģa Zemitāna tiltu.
No 2021. gada 20. septembra maršutu pagarināja līdz lielveikalu "IKEA" un "Sāga" stāvlaukumam Biķeros. Maršruta pagarināšanu bija paredzēts īstenot jau 2020. gada 7. decembrī, taču pagarināšana iedzīvotāju sūdzību par plānoto pieturvietas "Ē. Valtera iela" slēgšanu Biķeru virzienā dēļ tika atlikta. 2021. gada februārī Rīgas dome paziņoja, ka autobusu maršruts tomēr tiks pagarināts līdz Biķeriem, saglabājot pieturvietu "Ē. Valtera iela" Biķeru virzienā un pagarinot to līdz Dzelzavas ielai, tālāk pa Dzelzavas ielu līdz krustojumam ar Juglas ielu, kur tas veiks kreiso pagriezienu uz Juglas ielu un turpinās ceļu līdz Biķeriem.
Maršruta pagarināšana notika tikai 2021. gada 20. septembrī, taču ar citādāku maršrutu, nekā tika paziņots februārī. Jaunajā variantā autobuss virzienā uz Biķeriem turpina braukt pa A. Deglava ielu, Lubānas ielas rotācijas apli un Juglas ielu līdz Biķeriem tāpat, kā bija paredzēts 2020. gada decembrī, bet virzienā uz Abrenes ielu – līdz Juglas ielai, tad pa Dzelzavas ielu, Ē. Valtera ielu, A. Deglava ielu un tālāk pa līdzšinējo maršrutu. Lai nodrošinātu Ē. Valtera ielā dzīvojošos ar iespēju tikt mājās no Centra, tiek noteikts 2 minūšu stāvēšanas laiks galapunktā "Biķeri", lai no centra uz pieturu "Ē. Valtera iela" varētu braukt caur galapunktu "Biķeri" ar minimālu papildu laiku ceļā.
No 2021. gada 23. oktobra pēdējos vakara reisos maršruts virzienā uz Biķeriem kursē līdz Ē. Valtera ielai.
Maršruts
Biķeri — Abrenes iela kursē pa šādām ielām: Biķeru iela (Dreiliņi), Juglas iela, Dzelzavas iela, Ē. Valtera iela, A. Deglava iela,Ulbrokas iela, Brāļu Kaudzīšu iela, A. Saharova iela, A. Deglava iela, Pērnavas iela, Brīvības iela, Brīvības bulvāris Raiņa bulvāris Satekles iela, Dzirnavu iela un Abrenes iela.
Abrenes iela — Biķeri kursē pa šādām ielām: Abrenes iela, Dzirnavu iela,Satekles iela Merķeļa iela, Brīvības bulvāris, Brīvības iela, Pērnavas iela, A. Deglava iela, A. Saharova iela, Akadēmiķa Keldiša iela, Ulbrokas iela, A. Deglava iela, Juglas iela, Biķeru iela (Dreiliņi).
Pieturvietas
6. autobusu maršrutā pavisam kopā ir 53 pieturas. Maršrutā Biķeri — Abrenes iela ir 27 pieturas, bet maršrutā Abrenes iela — Biķeri ir 26 pieturas.
Maršruts ar mainīto virzienu
6. autobusu maršruta pēdējos vakara reisos virzienā Abrenes iela — Biķeri — Ē.Valtera iela ir 29 pieturas.
Akira Kurosava
Akira Kurosava (ja, Kurosawa Akira, dzimis, miris ) bija japāņu kinorežisors, kinoproducents, scenārists un filmu montētājs. Viņš tiek uzskatīts par vienu no visnozīmīgākajiem un ietekmīgākajiem filmu veidotājiem kino vēsturē. Viņa filmas ir populāras ne tikai Japānā, bet arī daudzās citās valstīs. 57 gadus ilgās karjeras laikā viņš bija režisors 31 filmai.
Daudzas viņa filmas ir ieguvušas starptautisku atzinību. 1951. gadā Kurosavas filma "Rasomons" ieguva Oskaru kā labākā filma svešvalodā. Otro reizi šo apbalvojumu ieguva 1975. gadā ar Padomju Savienībā uzņemto filmu "Dersu Uzala". BAFTA kino balvu ir ieguvušas filmas Kagemusha (1980) un Ran (1987, "Haoss").
Filmogrāfija
Akira Kurosava bija kinorežisors 31 filmai:
Tjūringa mašīna
Tjūringa mašīna ir 1936 g. angļu matemātiķa Alana Tjūringa piedāvāts matemātisks datora modelis. Tas ir visnozīmīgākais no teorētiskajā datorzinātnē izmantotajiem skaitļošanas modeļiem, jo precīzi raksturo to, ko iespējams aprēķināt ar mūsdienās izmantotajiem datoriem. Tjūringa mašīna ir abstrakts modelis - tā nav paredzēta izgatavošanai un praktiskai lietošanai.
Kaukāza dižskābardis
Kaukāza dižskābardis ir daudzgadīgs dižskābaržu dzimtas koks. Šis ozols savvaļā aug apgabalā no Turcijas ziemeļrietumiem līdz Kaukāza kalniem un Elbrusam. Aug kalnu mežos, 500—2100 m virs jūras līmeņa. Koks ir liels, sasniedz 45 m augstumu, stumbra diametrs līdz 3 m. Lapas vienkāršas, 7—15 cm garas, 5—9 cm platas, ar 7—13 dzīslām katrā lapas pusē. Ziedu spurdzes parādās īsi pēc lapu uzplaukšanas pavasarī. Augļi ir trīsstūrveidīgi riekstiņi, 1,5—2 cm gari un 0,7—1 cm plati.
Tjūringa mašīna
Uzbūve
Tjūringa mašīna sastāv no trīs daļām:
Dž. K. Roulinga
Džoanna (Džo) Roulinga (en; dzimusi ), plašāk pazīstama kā '''Dž. K. Roulinga (J. K. Rowling), kā arī ar pseidonīmu Roberts Galbraits' (Robert Galbraith''), ir britu rakstniece, kinoscenāriste un producente, kura kļuva pasaulslavena pēc grāmatu sērijas par Hariju Poteru radīšanas. Ideja rakstīt par viņu dzimusi 1990. gadā ceļojuma laikā, kad Roulinga ar vilcienu devusies no Mančestras uz Londonu. Grāmatas par Poteru ir guvušas vispasaules uzmanību, ieguvušas vairākas balvas, kā arī pārdotas vairāk nekā 400 miljons eksemplāros.
Bez grāmatām par Hariju Poteru, Roulinga ieguva slavu arī ar savu stāstu par to, kā no vienkārša cilvēka piecu gadu laikā kļuva par multimiljonāru. 2008. gada "Sunday Times" bagātnieku sarakstā viņas īpašumu vērtība tiek lēsta 560 miljons sterliņu mārciņu vērtībā, kā arī atzīta par divpadsmito bagātāko sievieti Apvienotajā Karalistē. Savukārt mediju kompānija "Forbes" 2007. gadā Roulingu nosauca par četrdesmit astoto ietekmīgāko slavenību.
Roulinga sarakstījusi scenāriju filmai "Fantastiskās būtnes — un kur tās meklēt" (2016), kurai paredzēts turpinājums vairāku filmu sērijā. Kā filmas producente Roulinga (kopā ar vēl četriem producentiem) nominēta BAFTA kino balvai par gada izcilāko britu filmu, tomēr filma šo balvu nesaņēma.
Kaukāza dižskābardis
Kaukāza dižskābarži viegli krustojas ar Eiropas dižskābaržiem, veidojot hibrīdus Fagus x tauric.
Dž. K. Roulinga
Grāmatu par Hariju Poteru tapšana
Kā to apgalvo pati autore, stāsta par burvju zēnu Hariju Poteru ideju viņa radusi, braucot vilcienā no Mančestras uz Londonu. Kādā intervijā televīzijas kanālam BBC World viņa stāsta, ka rakstīšanas process bieži risinājies dažādās kafejnīcās, malkojot kafiju. Tā kā rakstniece tolaik (1990. gadu vidū) bija tikko šķīrusies no sava vīra, ar mazu bērnu uz rokām un bez naudas, apstākļi rakstīšanai bijuši divtik grūti. Viņai nācies staigāt pa pilsētas ielām, ar raudošu bērniņu ratos, un, kad tas beidzot norimis un iemidzis, mesties tuvējā kafejnīcā, lai turpinātu rakstīt.
Kaukāza dižskābardis
Eiropas vidienē Kaukāza dižskābarži tiek audzēti kā dekoratīvi koki.
Dž. K. Roulinga
Roberts Galbraits
2013. gadā Dž. K. Roulinga zem pseidonīma Roberts Galbraits izdeva detektīvromānu "Dzeguzes sauciens" (The Cuckoo's Calling). Romāna galvenais varonis ir privātdetektīvs Kormorans Straiks. Pēc grāmatas motīviem 2017. gadā BBC izlaida seriālu "Straiks", kam viena no producentēm ir arī Dž. K. Roulinga. 2014. gadā izdots grāmatas turpinājums par privātdetektīva gaitām "Zīdtārpiņš" (The Silkworm), bet 2015. gadā — Career of Evil.
Korrea
Korrea var būt:
Džainisms
Džainisms (, Jain Dharma) ir viena no vecākajām reliģijām un filozofijām, kura radusies Indijas ziemeļaustrumos ap 6. gadsimtu p.m.ē., bet ir pamats uzskatīt, ka šī reliģija ir vēl senāka. Tradicionāli tiek uzskatīts, ka šīs ticības pamatus sludināja 24 tīrthankaras (pravieši), no kuriem pēdējais Mahāvīra Vardhamāna (zināms arī kā Džina, kas tulkojumā no sanskrita nozīmē ‘uzvarētājs’) tiek uzskatīts par džainisma dibinātāju. Tieši no viņa vārda arī cēlies reliģijas nosaukums. Džainisma literatūru veido džainasutru kanoni un stāsti par Džinu un viņa mācekļiem. Džaini uzskata, ka pasaules pamatā ir divas tatvas: džīva (dvēsele) un adžīva (viss, kas nav dvēsele). Ir vēl piecas tatvas. Džainisma mērķis ir dvēseles atbrīvošana, kas ir realizējams ar askētismu un ahimsu. Kulta ceremonijās notiek džainisma tekstu lasīšana un publiskas grēksūdzes. Džainiem noteikti ir jāveic piecas mahāvratas jeb apņemšanās — nenogalināt, nemelot, nezagt, kontrolēt savas vēlmes un nekrāt iznīcīgās pasaules vērtības.
Mitišču arēna
Mitišču arēna ir daudzfunkcionāla halle, kas atrodas Mitiščos, Krievijā. Halle tika atklāta 2005. gada 15. oktobrī. Arēna ir Kontinentālās hokeja līgas kluba Mitišču "Atlant" mājvieta.
Džainisms
Džainu kopienai, neskatoties uz tās nelielo izmēru, ir ievērojama reliģiska ietekme Indijā, kur tai ir 4,2 miljoni sekotāju. Daudzi džaini dzīvo arī Amerikas Savienotajās Valstīs, Rietumeiropā, Āfrikā un Tālajos Austrumos, lielākoties tāpēc, ka uz šīm zemēm ir pārcēlušies dzīvot daudzi imigranti no Indijas. Tiek lēsts, ka visā pasaulē ir aptuveni 6 miljoni džainisma piekritēju. Lielākoties džaini ir tirgotāji un amatnieki. Pastāv divi lielāki džainisma novirzieni: švetambara un digambara.
Mitišču arēna
Kopā ar Hodinkas halli, tā bija viena no 2007. gada Pasaules čempionāta mājvietām.
Džainisms
Nevardarbība
Nevardarbības princips, kas pazīstams kā ahimsa, ir visizteiktākais un vislabāk zināmais džainu reliģijas aspekts. Ahimsas izpratne un īstenošana džainismā izpaužas daudz spilgtāk nekā citās reliģijās. Nevardarbība tiek uzskatīta par visbūtiskāko principu. Tā kā gaļa tiek iegūta, nogalinot dzīvniekus, tad džaini, lai nebūtu pretrunā ar šo principu, gaļu neēd. Viņi ir veģetārieši. No dzīvnieku pasaules uzturā tiek lietots tikai piens. Džaini ikdienas dzīvē, cik vien iespējams, cenšas arī pasargāt augu pasauli. Lai gan viņi atzīst, ka ir nepieciešams ravēt stādījumus, pēc viņu uzskatiem tas ir jādara tik daudz, cik vajadzīgs, lai iegūtu ražu. Arī šeit pastāv īpaši norādījumi, lai novērstu nevajadzīgu vardarbību pret augiem. Džaini bieži nestaigā naktīs, kad tumsā pastāv lielāks risks samīt kukaiņus un citas mazas radības. Pat aiz neuzmanības izdarīts kaitējums dzīvajai dabai tiek uzskatīts par apzinātu rīcību. Arī medus ēšana ir aizliegta, jo uzskata, ka tas ir iegūts, vēršot vardarbību pret bitēm. Ar lauksaimniecību džaini nodarbojas tik daudz, cik nepieciešams pašu ģimenes nodrošināšanai. Arī rupju vārdu lietošana un lamāšanās ir pretrunā ar ahimsu.
Tomēr pastāv izņēmums. Džaini atzīst vardarbību, ja ir jānodrošina pašaizsardzība. Arī kaujā nogalināts ienaidnieks nav pretrunā ar ahimsu. Džainu kopienās ir pieņemts izmantot militāru spēku pašu aizsardzībai.
Dvēsele un karma
Saskaņā ar džainismu, dvēsele ir iekšēji tīra, ja tai piemīt bezgalīgas zināšanas, bezgalīga uztvere, bezgalīga svētlaime un bezgalīga enerģija. Dvēsele ir saistīta ar karmu. Tādēļ ir jāveic dvēseles attīrīšana.
Gredzens (bīskapa insignija)
Gredzens ir viena no bīskapa un kardināla insignijām. Tā simbolizē uzticību un laulību ar baznīcu. Bīskaps gredzenu valkā vienmēr, izņemot Lielo piektdienu. Bīskapa ordinācijas laikā gredzena uzvilkšana labās rokas zeltnesī, kas vienlaicīgi noris ar noteiktas vārdu formulas teikšanu: "Saņem šo gredzenu, ticības zīmogu un, ietērpts nepārejošā ticībā, sargā nevainīgu Dieva Līgavu, svēto Baznīcu", kas norāda uz bīskapa saikni ar viņam uzticēto diecēzi.
Ievēlot kardinālu, pāvests viņam pasniedz gredzenu. Gredzens tiek nēsāts, līdzīgi kā bīskapam, vienmēr, izņemot Lielo piektdienu.
Vojcehs Jaruzeļskis
Vojcehs Vitolds Jaruzeļskis (pl; dzimis, miris ) bija sociālistiskās Polijas Tautas Republikas politiķis, Polijas armijas ģenerālis.
Biogrāfija
Sākoties PSRS politikas izmaiņām pēc Mihaila Gorbačova nākšanas pie varas un saskaroties ar streiku vilni, PASP Jaruzeļska vadībā vairs nespēja kontrolēt situāciju valstī un piekrita Apaļā galda sarunām ar arodbiedrību "Solidaritāte" par Polijas valsts tālāko attīstību. Sarunas notika no 1989. gada 6. februāra līdz 15. aprīlim un sarunu rezultātā tika panākts kompromiss par daļēji brīvām vēlēšanām. Kaut arī PASP bija garantēts 65% mandātu skaits Polijas Seimā, Senātā, kur nebija PASP kvotas, tika ievēlēts tikai viens deputāts no PASP (no 100 senatoriem). Tomēr Nacionālā Asambleja ar vienas balss pārsvaru ievēlēja Jaruzeļski par Polias prezidentu.
1990. gadā Jaruzeļskis atkāpās no prezidenta amata un par Polijas prezidentu kļuva Lehs Valensa. 1991. gada janvārī Jaruzeļskis demobilizējās no armijas. 2007. gada 17. aprīlī pret Jaruzeļski un vairākiem citiem komunistu darbiniekiem tika izvirzītas apsūdzības par viņu valdīšanas laikā pastrādātiem noziegumiem.
Mitra
Mitra ir bīskapa vai kardināla galvassega, kas tiek lietota liturģijas laikā, tā sastāv no divām vienādām no stingra auduma pagatavotām daļām un divām aizmugurē piestiprinātām platām lentēm. Mitras nepieskaņo liturģiskām krāsām, bet iedala vienkāršajās un vērtīgajās mitrās. Mitra simbolizē skaidra prāta saglabāšanu un šķīstību, bet tās abas daļas tiek uzskatītas par Vecās un Jaunās Derības, kā arī Dieva un tuvākā mīlestības simbolu.
Vienkāršā mitra
Vienkāršā mitra, kas pagatavota no balta lina auduma bez rotājumiem, tās lenšu gali papildināti ar sarkanām bārkstīm, tiek lietota bērēs, Lielajā gavēnī, Pelnu trešdienā, Lielajā Piektdienā,mirušo piemiņas dienā, svinot liturģiju, kas ietver Gandarīšanas sakramentu vai gandarīšanas liturģiju. Piedaloties vairākiem bīskapiem liturģiskās svinībās - kā Svētajā Misē, tā arī Koncila svinēšanā, visi bīskapi, izņemot bīskapu -priekšstāvi, lieto vienkāršo mitru.
Vērtīgā mitra
Vērtīgā mitra, kas krāšņi rotāta ar izšuvumiem un dārgakmeņiem, bet lenšu galos var būt arī izšūts bīskapa ģerbonis, tiek lietota visos pārējos gadījumos. Tā simbolizē skaidra prāta saglabāšanu un šķīstību, mitras abas daļas tiek uzskatītas par Vecās un Jaunās Derības, kā arī Dieva un tuvākā mīlestības simbolu. Vērtīgo mitru lieto sēžot, sakot homīliju, veicot apsveikumus, paziņojumus un pamudinājumus, veicot sakramentālus žestus, ejot procesijā, ka arī svinīgi dodot svētību tautai. Ievēlot bīskapu par kardinālu, viņam šī insignija saglabājas.
Grand Theft Auto IV
Grand Theft Auto IV (zināms arī kā GTA IV) ir smilšu kastes, darbības un braukšanas žanru datorspēle, kuru izstrādājis Rockstar North. Tā ir devītā spēlē Grand Theft Auto datorspēļu sērijā, un tā ir pirmā GTA spēlē septītās paaudzes konsolēm (neieskaitot Liberty City Stories un Vice City Stories), kas iznāca uz PSP. Spēles priekštecis ir Grand Theft Auto: San Andreas. Spēle tika izdota visā pasaulē vienlaicīgi (izņemot Japānā) Xbox 360 un PlayStation 3 konsolēm. Divas epizodiskas pakas tiks izdotas ekskluzīvi Xbox 360 versijai, pirmā tiks izdota 2009. gada sākumā. Spēlēs Xbox 360 un PlayStation 3 versijas tiks izdotas Japānā. Spēle Ziemeļamerikā uz PC tika izdota 2. decembrī un Eiropā 3. decembrī. Spēle notiek izdomātā Libertīsitijā, kas ir balstīta uz mūsdienu Ņujorkas. Spēles galvenais varonis ir Niko Beličs, kara veterāns no Dienvidslāvijas, kurš dodas uz ASV, lai izdzīvotu amerikāņu sapni, taču drīz vien Niko tiek iepazīstināts ar Ņujorkas noziedzniekiem, bandām un citam nelikumīgām lietām. Kā iepriekšējās GTA spēlēs arī GTA IV lielākā spēles daļa sastāv no braukšanas un trešās personas šāvēja elementiem, un arī kā parasti spēlē spēlētājam ir dota "atvērta pasaule", pa kuru pārvietoties, pildot misijas un zogot transporta līdzekļus. GTA IV ir pirmā GTA konsoļu spēle, kurai standartā ietilpst daudzspēlētāju režīms ar piecpadsmit dažādiem spēlēšanas veidiem.
Spēle arī ir guvusi milzīgus komerciālus panākumus, pirmajā dienā pārdodot 3,6 miljonus eksemplārus, tādējādi nopelnot 500 miljonus dolāru pirmajā dienā. Spēle kopumā saņem izcilus vērtējumus, kļūstot par visu laiku labāk novērtēto spēli Metacritic un Game Rankings vērtējumā.
Spēle
Grand Theft Auto IV ir veidots līdzīgi iepriekšējām sērijas spēlēm. Spēle sastāv galvenokārt no 3D šaušanas un braukšanas elementiem, spēlētājam dodot atvērtu apkārtni, pa kuru apgrozīties. Ja spēlētājs pārvietojas ar kājām, tam ir iespēja iet, skriet, peldēt, kāpt un lekt, kā arī izmantot ieročus. Spēlētājs var arī nozagt un pārvietoties ar automašīnām, laivām, helikopteriem un motocikliem. Grand Theft Auto IV izmanto pilnībā Europhia dzinēju, kas sakombinē mākslīgo saprātu, biomehāniku un fizikas modeli, lai visu padarītu dzīvīgāku.
Spēlētājam ir iespējams pildīt vairākas misijas vienlaikus, jo dažas misijas var būt ļoti garas un ilgt pat vairākas dienas, līdz spēlētājs saņem tālākas norādes. Spēlētājs var arī piedalīties daudzās un dažādās blakus misijās. Pirmo reizi Grand Theft Auto sērijās ietilpst iespēja, kas saucas "morality choices": dažos spēlēs punktos spēlētājs ir spiests izvēlēties nogalināt vienu no personāžiem vai tomēr atstāt viņu dzīvu. Spēlei ir iespējami divi dažādi nobeigumi. Tas, kā spēle beigsies, ir atkarīgs no tā, kā spēlētājs ir pildījis misijas. Katra izvēle ietekmē iespējamās spēles beigas.
Šaušana un Policija
Ieroču šaušanas sistēma ir izveidota uz labākas trešās personas shēmas. Spēlētājs var izmantot aizsegus, šaut neskatoties un netēmējot vai brīvi tēmējot. Nomērķējot uz kādu cilvēku, virs viņa parādās viņa dzīvības, tām samazinoties tās sāk mainīties no zaļas uz dzeltenu krāsu un tad sarkanu. Šajā spēlē spēlētājs var arī šaut pa atsevišķām ķermeņa daļām. Niko dzīvības var redzēt uz liela, zaļa apļa. Zilais, lielais aplis norāda bruņu vestes palikušo izturību. Kad Niko tiek ievainots, viņš var atgūt savas dzīvības, izmantojot eskortu servisu, ēdot, dzerot, guļot, izmantojot medicīnas somiņas, vai piezvanot mediķiem. Bruņu vestes izturību parasti samazina ieroču lodes un citi dzīvību zaudējumi — kritiens no liela augstuma, psihiski ievainojumi vai izlidošana caur vējstiklam. Kad Niko dzīvības sasniedz nulli, viņš parādās pie tuvākās slimnīcas, taču zaudē 10% no kopējās labklājības (līdz maksimāli 10,000$). Niko ir iespēja atgūt savus ieročus pēc slimnīcas apmeklējuma, nevis kā iepriekšējas GTA spēlēs (izņemot Grand Theft Auto: Vice City Stories), kur šādu iespēju varēja atslēgt. Tomēr, spēlētājam tiekot apcietinātam, ieroči tiek konfiscēti.
Pieprasījuma līmeņi atšķiras no iepriekšējo sēriju līmeņiem. Kad policija meklē Niko, uz kartes parādīsies meklēšanas apkārtne. Rādiusa lielums palielināsies līdz ar pieprasījuma līmeņa augstumu. Kad policija pamana Niko, rādiuss pārcentrējas uzreiz meklēšanas uz jauno apkārtni. Spēlētājs var izbēgt no policijas, izbēgot no meklēšanas rādiusa un kādu laiku neizraisot nevienu pārkāpumu. Pieprasījuma līmeni var pazaudēt, iebraucot "Pay 'N' Spray" kā iepriekšējās spēlēs. Bet vairāk pieprasījuma līmeni spēlētājs nezaudēs, ja policija redzēs Niko iebraucot "Pay-N-Spary". Spēlētājam ir jauna iespēja mēģināt izbēgt no policijas, kad viņš ir apcietināts, taču tas maksās ar vienu pieprasījuma zvaigznīti vairāk. Arī jaunums ir tas, ka civilie iedzīvotāji varēs piezvanīt policijai, ja redzēs spēlētāju veicam kādu noziegumu.
Veids kā policija spēlētājam pievērš uzmanību mazliet atšķiras no ieprekšējam GTA sērijas spēlēm. Ja Niko izraisa lielu haosu, policija izmanto visus spēkus, lai viņu arestētu vai nogalinātu. Par "maziem" noziegumiem kā kāda piekaušana, nogalināšanu un auto zagšanu, parūpējas policijas patruļas. Lielāks pieprasījuma līmenis liek policijai izmantot laivas, helikopterus un FBI tipa aģentus, kas GTA: IV zināmi kā FIB (Federal Investigation Bureau). SWAT un armija vairs netiek izmantota GTA sērijā. Tagad tie ir aizstāti ar pretterorisma komandu, arī zināmu kā N.O.O.S.E. (National Office Of Security Enforcement).
Mašīnas
Zagt novietotu auto turpmāk vairs nebūs tik vienkārši. Niko vajadzēs tai izsist stiklu (ja tā ir aizslēgta) un tad iedarbināt to bez atslēgas, pretēji tam, kā iepriekšējās spēlēs spēlētājs vienkārši iekāpa mašīnā. Jaunā īpašība GTA: IV ir iespēja izmantot balss direkciju uz mērķi, izvēlētu kartē, bet šī iespēja ir pieejama tikai dārgajās mašīnās. Lielākais jaunums spēlē ir iespēja ceļot ar takšiem: spēlētājam jāpiezvana un jāpasūta taksometrs un tad ir jāizvēlas vieta, uz kuru taksistam braukt. Ir arī iespēja izlaist skatīšanos, kā tu dodies uz mērķi. Spēlētājam vairs nav iespēja vadīt lidmašīnas, kā tas bija iespējams iepriekšējās GTA sērijas spēlēs, bet vēl joprojām var vadīt helikopteru, tai skaitā policijas "Annihilator", kuram ir iebūvēts ložmetējs.
Automašīnu bojājumu fizika ir daudz detalizētāka, nekā spēles priekštečiem. Kad notiek liela sadursme ar motociklu, vadītāja aizsargcepure, visticamāk, nokritīs. Fizikas dzinējs lielā auto avārijā izraisīs to, ka vadītājs izlidos pa automašīnas priekšējo stiklu, un katru reizi tas var notikt pilnīgi citādāk, jo spēle vairs neizmanto tik daudz animācijas līdz ar to padarot to reālistiskāku. Ja Niko izlido cauri stiklam, viņš var zaudēt kādu daļu savas dzīvības vai pat iet bojā. Turpmāk arī mašīnas neuzsprāgs tām nokrītot ar jumtu uz zemes, bet, ja mašīna ir daudzas reizes sašauta, ievērojami sadauzīta vai tai ar ieročiem ir trāpīts pa benzīna bāku, tā uzsprāgs. Sprādzieni dažreiz var izraisīt tuvējo mašīnu aizdegšanos vai arī to, ka tās vairs nedarbosies.
Sazināšanās
GTA: IV iespēja izmantot mobilo tālruni ir paplašināta. Izvēloties mobilo tālruni, uz ekrāna stūrīša parādās palielināts telefons. Tajā spēlētājs var apskatīt SMS un citas lietas, kā arī sarunāt tikšanos ar kādu no saviem draugiem un dažādas citas lietas. Ir iespējams pildīt kādu neizdevušos misiju aizejot uz izvēlni. Spēlētājs var nofotografēt bildes ar tālrunis un augšupielādēt tās uz policijas datoru serveriem, dažu misiju laikā. Niko var zvanīt uz 911, lai tie atbrauktu uz viņa atrašanās vietu un likt viņiem arestēt kādu, kas viņam uzbrūk, vai arī izmantot to, lai viņi iztērētu savu laiku uz viltus trauksmi. Viņš arī var sazināties ar mediķiem un ugunsdzēsējiem. Izsaucot mediķus Niko var izvēlēties, lai tie viņu sadziedē. Maksa par to ir tāda pati kā, ja viņš būtu nogalināts un būtu parādījies pie slimnīcas. Telefons arī ļauj piekļūt spēles daudzspēlētāju režīmam.
Spēlē arī ir dažas datubāzes, kuras Niko var izmantot. Niko var izmantot spēlē esošajās Interneta kafejnīcas "TW@", kuras ir atrodamas dažādās pilsētas vietās. Ir vairāk kā 100 apskatāmas neīstas interneta saites, Niko var sūtīt un saņemt e-pastus (tai skaitā surogātpastu). Iepriekš spēlē Grand Theft Auto III bija arī redzamas interneta kafejnīcas, bet tur tās nebija pieejamas. Policijas mašīnā Niko var iekļūt tās iebūvētajā datorā, lai apskatītu sarakstu ar noziedzniekiem un pat noteikt, kur viņi dzīvo, nogalināt viņus un saņemt atlīdzību. Spēlē arī ir iekšspēles TV kanāli, kuros var skatīties reklāmas un raidījumus. Televīzijas šovi pārklāj daudz dažādus žanrus, tai skaitā — ziņas, komēdijas, sarunu šovus un sporta ziņas. Ir arī parodija par Rika Bernsa dokumentālo seriālu New York: A Documentary Film, kuru visu laiku rāda vienā no spēles kanāliem.
Daudzspēlētāju režīms
Grand Theft Auto IV ir pirmā spēlē GTA sērijā, kas ļauj spēlētājam spēlēt daudzspēlētāju režīmā uz konsolēm, ar 15 dažādiem daudzspēlētāju režīmiem. Daudzspēlētāja režīms atbalsta līdz pat 16 spēlētājiem vienlaikus. Spēlētājs var uzlabot un pārveidot savu tēlu lielākajā daļā daudzspēlētāju režīmu. Servera vadītājs var izvēlēties daudzas dažādas lietas kā piemēram spēles laiku, policijas klātbūtni, iedzīvotāju klātbūtni, satiksmi, spēles darbības vietu un ieročus. Tiešsaistes režīma spēles ir sadalītas vērtētos un nevērtētētos mačos. Apbalvojums vērtētam režīmam ir nauda, kas nosaka spēlētāju vērtējumu. Spēlē nav pieejams "dalītais ekrāns" un LAN režīms.
Daudzspēlētāja režīmā ir pieejami daudzi dažādi daudzspēlētāju veidi. Komandu bāzētajos režīmos ietilpst "Team Deathmatch", kur 2-8 komandas sacenšas viena ar otru, "Team Mafia Work" ir arī 2-8 komandu režīms, kur komandas sazinās ar mafiju un tā viņiem uzdod tādus darbus kā nogalināt vai nozagt kādu mašīnu, "Team Car Jack City" ir arī 2-8 spēlētāju režīms kur komandām jānozog kāda speciāla mašīna un jānogādā atpakaļ bez neviena bojājuma, "Cops n' Crooks" ir režīms, kurā daļa spēlētāju ir policisti un daļa zagļi, kā arī "Turf War" ir režīms, kurā par ietekmi kādā noteiktā pilsētas rajonā savstarpēji sacenšas divas komandas.
Spēlē arī ir daudzi sacensību un kooperatīvie režīmi. "Race" režīms ir tradicionālās sacensības ar noteiktiem kontroles punktiem, caur kuriem jāizbrauc, lai uzvarētu ir jāfinišē pirmajam, "Hangmans N.O.O.S.E." ir kooperatīvais režīms, kur tev jāsavāc kāda persona no lidostas un bez starpgadījumiem jānogādā līdz mērķim, pirms policija viņu nogalina. Ir vēl "Deal Breaker". Pēdējais kooperatīvais režīms ir "Bomb Da Base II", kur vienai komandai jānogalina visi cilvēki uz kuģa un pēc tam tas jāuzspridzina. Spēlē ir arī režīms, kur visi spēlētāji var brīvi pārvietoties pa pilsētu un darīt, ko grib.
Kopienas iespējas
Rockstar Games Social Club ir mājaslapa, kas uzrāda spēles statistiku no reģistrētiem lietotājiem. Par The Social Club mājaslapu tika paziņots un uzsāka darbību. Galvenās lapas īpašības tika aktivizētas tajā pašā dienā kad iznāca pati spēle -. Social Club arī pabalstīs tiešsaistes īpašība spēlei Midnight Club: Los Angeles. Sociālais Klubs sastāv no dažādām daļām. Tajā ietilpst "LCPD Police Blotter", "The Story Gang", "The 100% Club", "The Hall of Fame", "The Liberty City Marathon" un "The Zit".
Intervijā ar Playstation World žurnālu Rockstar pieminēja ka viņi "ļoti atbalstīs" Sony PlayStation Home, kopienu, kas balstīta uz PlayStation Network. Rockstar arī paziņoja, ka cilvēki, kas apskatīs PlayStation Home apartamentus saņems tādus labumus kā drēbes savam personāžam un citas lietas savam PlayStation Home. Papildus tam spēlētāji var iegūt PlayStation 3 trofejas savai mājai.
PC versija
Rockstar paziņojam ka GTA: IV izstrādā spēles PC versiju. Spēli izdos Ziemeļamerikā un Eiropā. Tai būs paplašinātāks un labāks daudzspēlētāju režīms nekā konsoles versijām. Visticamāk GTA: IV PC ports tiks izdots zem Games for Windows. Plānots ka vairāk par PC versiju varēs uzzināt Vācijas datorspēļu izstādē.
Sižets
Niko Beličs ir Austrumeiropietis-imigrants un veterāns Bosnijas karā, kurš dodas pie sava brālēna Romana uz Libertīstiju, lai izdzīvotu "amerikāņu sapni" un izbēgtu no savas noziedzīgās vēstures. Pēc atbraukšanas Niko ātri saprot, ka viņa brālēna stāstītais ir meli un ka viņš nemaz nav bagāts. Lai piepildītu amerikāņu sapni, Niko uzsāk savu gangstera dzīvi un cenšas palīdzēt arī savam brālēnam. Vēlāk tiek atklāts, ka Niko ir devies uz Libertīsitiju, lai atrastu cilvēku, kuru viņš vaino savas vecās armijas nodošanā. Niko caur Romanu drīz sazinās ar Libertīsitijas mafiju. Dažādos veidos Niko vēlāk iegūst arī citas paziņas, kas viņam palīdz kļūt bagātam.
Atrašanās vieta
Grand Theft Auto IV notiek iedomātā Libertīsitijā, kura sastāv no četrām lielām salām, bāzētām uz četrām lielākajām Ņujorkas salām. Broker ir Bruklina, Dukes ir Kvīnsa, Bohan ir The Bronx un Manhatena ir Algonquin. Statena Sala netika iekļauta spēlē, jo izstrādātāji uzskatīja, ka tā nebūtu interesanta. No sākuma visi uz citām salām ir slēgti terorisma draudu dēļ. Vēlāk progresējot cauri spēles stāstam visi tilti pakāpeniski atveras un Niko var doties uz citām salām un tās izpētīt.
Daži apskates objekti un vietas, kas ir īstajā dzīvē arī ir atrodamas spēlē, tai skaitā "Hove Beach", kas bāzēta uz Braitonas pludmales, "Firefly Island" bāzēta uz Konij salas, "Middle Park" bāzēts uz Centrālo Parku, "Statue of Happiness" bāzēta uz Brīvības statuju, "Star Junction" bāzēta uz Taimskvēru. "BOABO" (Beneath the Offramp of the Algonquin Bridge Overpass) parodija no DUMBO, "Triangle Building" bāzēta uz Flariton Building, "GetaLife Building" bāzēta uz MetLife Building, "Booth Tunnel" modelēts uz Linkolna tuneļa, un vēl daudz citi atdarinājumi un parodijas.
Labākais scenārists (Lielais Kristaps)
Labākais scenārists ir balva, ko piešķir Latvijas Nacionālajā filmu festivālā "Lielais Kristaps". Balvu pasniedz kopš 1986. gada, kad to saņēma Alvis Lapiņš par scenāriju filmai "Saulessvece". 1987. gadā balvu nepiešķīra, bet 1988. gadā to saņēma Oļegs Mandžijevs par filmu "Zīlēšana uz jēra lāpstiņas".
Lielbritānija (sala)
Lielbritānija ir sala kontinentālās Eiropas ziemeļrietumos. Lielbritānija ir astotā lielākā sala pasaulē, kā arī lielākā sala Eiropā. Uz tās dzīvo 66,02 miljoni iedzīvotāju un tā ir trešā visapdzīvotākā sala uz Zemes. Rietumos no tās atrodas vēl viena liela sala - Īrija, kā arī tai apkārt atrodas vēl ap 1000 mazāku salu.
Lielbritānija veido lielāko daļu no Apvienotās Karalistes teritorijas, tādēļ šo valsti nereti dēvē par Lielbritāniju.
Buržuāzijas diskrētais šarms
"Buržuāzijas diskrētais šarms" (fr) ir sirreāla 1972. gadā uzņemta Francijas, Itālijas un Spānijas kopražojuma filma. Tā tika filmēta galvenokārt Francijā, gandrīz visi filmas dialogi arī ir franču valodā. Filmas režisors ir Luiss Bunjuels. Filmas sižeta pamatā ir augstāko sabiedrības pārstāvju grupa, kas, neskatoties uz dažādiem traucēkļiem, izmisīgi cenšas kopā papusdienot.
Filma ir ieguvusi Kinoakadēmijas balvu par labāko filmu svešvalodā.
Alga
Svarīgi katram darba devējam organizēt atbilstošas darba samaksas, un arī piedomāt, kā motivēt savus darbiniekus. Tādā veidā var atrisināt daudzas svarīgas ekonomiskas un sociālas problēmas, piemēram, veicināt darbaspēka piesaisti.
Belašs
Belašs (tt, ba, ru) tatāru un baškīru virtuvē ir liels, sāļos taukos vai eļļā vārīts neraudzētas mīklas pīrāgs ar pildījumu — gabaliņos sagrieztu gaļu, kas sajaukta ar kartupeļiem vai atsevišķos gadījumos rīsiem vai prosu, kā arī sīpoliem, burkāniem un citu dārzeņu un garšvielu maisījuma. Pasniedz karstus.
Latviešu valodā vārds „belašs” aizgūts no krievu valodas, kur savukārt tas ir aizgūts tatāru pīrādziņa peremeča (пәрәмәч (pәrәmәç)) nosaukums.
Olga Dreģe
Olga Dreģe (dzimusi Sarkaņu pagastā) ir latviešu teātra un kino aktrise un bijusī politiķe, 5. Saeimas deputāte.
Biogrāfija
Dailes teātra aktrise kopš 1961. gada. 1962. gadā beigusi Dailes teātra 3. studiju. Pazīstama ar savām lomām Rīgas Kinostudijas filmās "Vella kalpi" un "Limuzīns Jāņu nakts krāsā". 1990. gados darbojusies arī politikā, bijusi 5. Saeimas deputāte, ievēlēta no Demokrātiskās Centra partijas saraksta, bet 1995. gada 25. aprīlī pārgājusi uz LNNK frakciju.
Divreiz precējusies, divreiz šķīrusies. Meita no otrās laulības, mūziķe Zane Dreģe (1978).
Sojuz TMA-10
Sojuz TMA-10 bija pilotējams Krievijas kosmosa kuģis SKS 15. ekspedīcijas apkalpes nogādāšanai uz Starptautisko kosmisko staciju (SKS). Lidojuma ilgums bija 196 dienas 17 stundas un 5 minūtes.
Starts
Sojuz TMA-10 tika palaists no Baikonuras kosmodroma 17:31:09 UTC.
SKS
Kuģis saslēdzās ar SKS 9. aprīlī 22:10 UTC un, kalpojot par "glābšanas laivu", palika tur līdz 2007. gada oktobrim, kad to nomainīja Sojuz TMA-11.
Nolaišanās
Sojuz TMA-10 atgriezās uz zemes. 07:14 UTC kosmosa kuģis atvienojās no stacijas, 09:47 UTC sāka bremzēšanas manevru. 10:36 UTC nolaižamais aparats nolaidās uz rietumiem no Arkalikas, Kazahstānas teritorijā, kas bija 340 km uz ziemeļrietumiem no plānotās nosēšanās vietas. Kosmosa kuģa nolaišanās notika pēc ballistiskās trajektorijas, kas ir rezerves variants. Nolaišanās laikā pārslodzes sasniedza 8,56 g. Pēc nosēšanās aizdegās apkārtējā zāle un izpletnis, kā dēļ nolaižamajā aparātā sāka ieplūst dūmi; kosmonautiem bija jāuzvelk skābekļa maskas. Drīz ieradās glābēju komandas, un apkalpe izkļuva no kapsulas.
Lai izmeklētu iemeslus, kāpēc kuģis neveica standarta nolaišanos, bet iegāja ballistiskās nolaišanās režīmā, Roskosmos izveidoja speciālo komisiju. tika publiskots komisijas slēdziens, kurā atzina, ka vainojams bojāts kabelis, kas savieno vadības pulti ar aparatūru.
Vosa
Vosa var būt:
Parlophone
Parlophone Records ir ASV ierakstu kompānija, kura savu darbību sāka 1896. gadā. Vēlāk kompāniju nopirka Warner Music Group. Kompānija ir bāzēta ASV. Kopā ar kompāniju ir sadarbojusies pasaulslavenā grupa The Beatles.
Dženisa Vosa
Dženisa Vosa (Janice Elaine (Ford) Voss, dzimusi, mirusi ) bija ASV inženiere, NASA astronaute.
Vosa veikusi piecus kosmiskos lidojumus ar Space Shuttle kosmoplāniem: STS-57 (1993. gadā), STS-63 (1995.), STS-83 (1997.), STS-94 (1997.) un STS-99 (2000. gadā).
No 2004. līdz 2007. gadam Dženisa Vosa bija NASA Keplera kosmiskās observatorijas zinātniskā direktore. Viņa arī strādāja Orbital Sciences Corporation lidojumu atbalstā.
Vosas vārdā nosaukts kravas kosmosa kuģis Cygnus Orb-2 (Spaceship Janice Voss).
1983.—1984. gada NBA sezona
Par NBA čempioniem kļuva Bostonas "Celtics" spēlētāji, kas septiņu spēļu finālsērijā pieveica Losandželosas "Lakers" ar 4—3. Finālsērija ilga no līdz. Par regulārās sezonas un finālsērijas vērtīgāko spēlētāju tika atzīts Lerijs Bērds ("Celtics"), savukārt Adrians Dentlijs ("Jazz") bija sezonas rezultatīvākais spēlētājs.
1983. gada NBA drafts notika, tajā Hjūstonas "Rockets" ar pirmo numuru izvēlējās Ralfu Sampsonu. 34. NBA Visu zvaigžņu spēle notika McNichols Sports Arena arēnā Denverā. Tajā Austrumu komanda uzvarēja Rietumus ar 154–145. Par spēles vērtīgāko spēlētāju tika atzīts Detroitas "Pistons" spēlētājs Aizeja Tomass.
Pa konferencēm
Piezīmes
Kleina pudele
Kleina pudele ir slēgta virsma, kas telpu, kur tā atrodas, nesadala divās daļās. Tas nozīmē, ka no jebkura telpas punkta, kurā ir Kleina pudele, var nokļūt uz jebkuru citu telpas punktu, nešķērsojot Kleina pudeli.
Kleina pudeli pirmo reizi aprakstīja 1882. gadā Vācijas matemātiķis Fēlikss Kleins.
Kāpas lapsa
Kāpas lapsa jeb Kāpzemes lapsa (Vulpes chama) ir suņu dzimtas (Canidae) lapsu ģints (Vulpes) plēsējs. Kāpas lapsa dzīvo Dienvidāfrikā, Zimbabvē un Angolā. Tā dod priekšroku atklātām vietām savannā un pustuksnešos.
Izskats un ieradumi
Kāpas lapsa ir neliela auguma. Ķermeņa garums 45–61 cm, aste 30–40 cm, augstums skustā 28–33 cm, svars 3–4 kg. Kāpas lapsas ir ar slaidu, vieglu ķermenīti uz tievām, garām kājām. Lapsai ir lielas ausis, kas palīdz atdzesēt ķermeni. Tās mugura ir ar melnu vai sudrabaini pelēku akotspalvu, sāni un vēders gaiši dzelteni. Astes gals melns.
Kāpas lapsa ir nakts dzīvnieks. Pa dienu kāpas lapsa slēpjas savā alā. Kāpas lapsa rok alas vai atrod dabīgas slēptuves zem akmeņiem. Tā ir visēdāja, un medī sīkus zīdītājdzīvniekus, rāpuļus, ēd arī maitu un kukaiņus, un augļus.
Kāpas lapsas dzīvo pāros, reizēm tās veido komūnas ar vienotu alu sistēmu. Atšķirībā no citām lapsām tās pārojas visu gadu. Mātīte bērnus iznēsā 51-53 dienas, parasti piedzimst 3-6 kucēni. Tie tiek baroti ar pienu 6-8 nedēļas. Bērni paliek ģimenē līdz gada vecumam. Kāpas lapsas mūža garums ir līdz 10 gadiem.
Canon EOS 50
Canon EOS 50 (pazīstama arī kā ELAN II Amerikā un EOS 55 Japānā) ir autofokusa, auto-ekspozīcijas 35 mm filmu spoguļkamera. Šai kamerai ir trīs varianti. E variants ir papildināts ar acs-kontrolētu autofokusa sistēmu, QD variantam ir datuma un laika iegaismošana uz filmiņas.
EOS 50E variants iekļauj uzlabotu 3-zonu acs-kontrolētu autofokusa sistēmu. Pirmo reizi tā tika izmantota EOS 5 fotoaparātā. EOS 50 ir pirmais fotoaparāts, kas izmanto E-TTL zibspuldzes sistēmu. Iepriekšējā Canon TTL sistēma strādāja, ar gaismas sensoru mērot no filmiņas atstaroto gaismu fotografēšanas brīdī. E-TTL sistēma tā vietā veic nelielas jaudas zibspuldzes zibsni pirms fotogrāfijas uzņemšanas un izmēra atstaroto gaismu ar kamerā iebūvēto eksponometru.
EOS 55 variants atšķiras no citiem ar panorāmas iespēju. Pabīdot bīdni kameras aizmugurē, fotoaparāta iekšpusē izbīdās paneļi, aizklājot daļu filmiņas un atstājot izgaismošanai tikai 13 mm x 36 mm lielu filmiņas joslu. Filmiņu attīstot iekārtā, kas atpazīst APS sistēmas negatīvus, automātiski tiks izgatavotas panorāmiskas 4"x12" izdrukas standarta 4"x6" izdruku vietā.
EOS 50 nonāca pārdošanā 1995. gada septembrī, un tika pārtraukts ražot pēc pēcnācēja EOS 30 nonākšanas tirgū 2000. gada oktobrī.
Epic Records
Epic Records ir ASV ierakstu kompānija, kura savu darbību sāka 1953. gadā. Vēlāk kompāniju nopirka Sony Music Entertainment. Kompānija ir bāzēta ASV.